არბანა ჯარა

არბანა ჯარა — ალბანელი ჟურნალისტი, რომელიც კოსოვოში დაკავებულია საგამოძიებო ჟურნალისტიკით. მოიპოვა უამრავი ჯილდო თავისი ანგარიშებისა და სტატიებისთვის. 2015 წელს, ასევე მიიღო საერთაშორისო ჯილდო „ქალთა სიმამაცისათვის“ აშშ-ის სახელმწიფო დეპარტამენტისგან.

 კარიერა 
არბანა ჯარამ ჟურნალისტად მუშაობა 2001 წლიდან დაიწყო. 2006-2007 წლებში ის მუშაობდა „Koha Ditore-ში“, კოსოვოში დაარსებულ პირველ დამოუკიდებელ გაზეთში. მას აგრეთვე წვლილი შეჰქონდა „Balkan Insight-ში“, ხოლო ბოლოს იყო მთავარი რედაქტორი „Zëri-ისა“.

 საგამოძიებო ჟურნალისტიკა 
არბანა ჯარას სჯერა, რომ დემოკრატიის აყვავებისთვის აუცილებელია, რომ პრესას ჰქონდეს უფლება გამოიძიოს საზოგადოებრივი ინტერესის საკითხები. მას ნამუშევარი აქვს საკმაოდ განსხვავებულ საკითხებზე და ეს საგამოძიებო საქმიანობა მოიცავს: 2006 წლის მთავრობის დანახარჯების ანგარიშსა და ფინანსების არასწორ მართვას; 2007 წლის ინფლაციის კვლევასა და საკვების დეფიციტს;  2010 წლის ანგარიშს, რომელიც კითხვის ნიშნის ქვეშ აყენებდა იმას, თუ როგორ იქნა სახელმწიფო კომპანიის კოსოვოს ტელეკომის აქტივები გამოყენებული; ასევე, ბიზნესისა და პოლიტიკის ურთიერთობის ანგარიშებს. ჯარა სამართლებრივი სასჯელის წინაშე დადგა 2012 წელს, როდესაც მოამზადა ანგარიში სამთავრობო კორუფციის შესახებ, რომელიც აკავშირებდა ადგილობრივ ბიზნესებს პოლიტიკოსებთან. ის გათავისუფლებულ იქნა სასამართლოს მიერ, რომელმაც დაადგინა, რომ მისი ქმედება იყო შესაბამისობაში კოსოვოს ეთიკის კოდექსთან ბეჭდვითი მედიისთვის.

2012 წლის დასაწყისიდან 18-თვიან პერიოდში ჯარა იძიებდა რელიგიური აქტივიზმის ზრდას ყოფილ იუგოსლავიაში სოციალიზმის კოლაფსის შემდეგ. მან გამოაქვეყნა ანგარიში რელიგიური ექსტრემიზმისა და მისი გავლენის შესახებ საზოგადოებაზე. კოსოვოში ისლამური ექსტრიმიზმის მუშაობის შეფასებისას მან აღმოაჩინა კავშირები ტერორისტულ ორგანიზაციებთან. ოპერაციული და ფინანსური კავშირების გამოვლენით, ჯარას შესაძლებლობა მიეცა დახმარებოდა მთავრობას ამ პრობლემის მოგვარებაში, მაგრამ ანგარიშმა მისთვის გამოიწვია სიკვდილით მუქარა და საჯარო თავდასხმები მის რეპუტაციაზე მან ამის გამო მიმართა პოლიციას, მაგრამ უწყების ქმედება არ ყოფილა შედეგის მომტანიHuman Rights Watch, "
On May 12 2017 she was physically attacked and brutally bitten close to her home. A Difficult Profession. Media Freedom Under Attack in the Western Balkans". July 2015, 978-1-6231-32576

პოლიტიკური კარიერა
2017 წლის 9 მაისს მან დატოვა თანამდებობა „Zëri-ში“ და გახდა კოსოვოს დემოკრატიული პარტიის წევრი, რომელიც კოსოვოში ყველაზე დიდი პარტიაა.

 ჯილდოები და აღიარება 
ჯარამ სამჯერ მოიგო გაეროს განვითარების პროგრამის პრიზი კოსოვოში კორუფციის შესახებ სტატიებისთვის 2006, 2007 და 2008 წლებში. 2012 წელს ის დაჯილდოვდა ბალკანური საზოგადოების მიერ „ჟურნალისტიკური ბრწყინვალებისთვისა“ და კოსოვოში ისლამის მიმართ დამოკიდებულებების ცვილელების შესწავლისთვის.

2013 წელს მას გადაეცა რეჯაი სუროის ჯილდო „KOHA-ს“ ჯგუფისაგან ექსტრემიზმის შესახებ სტატიისათვის. ასევე დებატების წამოწყების ჯილდო „INPO Ferizaj-საგან“ (პროგრესის ინიციატივა) საჯარო დისკურსის ჩამოყალიბებისთვის რელიგიური ექსტრიმიზმის შესახებ. 2015 წელს მან მოიგო აშშ-ს სახელმწიფო მდივნის საერთაშორისო ჯილდო „ქალთა სიმამაცისათვის“

სქოლიო

კატეგორია:კოსოვოელი ჟურნალისტები
კატეგორია:კოსოვოელი ქალები
კატეგორია:ცოცხალი ადამიანები